|  |  |
| --- | --- |
|  |  |

 --------------------------------------------------------------------------------------------------------------------------------------------------------------------------------------------

 31000 Osijek, Ulica cara Hadrijana 10 +385 31 321 700 ▪ helpdesk@foozos.hr ▪ www.foozos.hr

 OIB: 28082679513 ▪ MB: 1404881 ▪ IBAN: HR0823600001103081122

KLASA: 402-01/25-01/12

URBROJ: 2158-63-01-25-02

Osijek, 3. ožujka 2025.

**PRORAČUNSKI KORISNIK:** SVEUČILIŠTE JOSIPA JURJA STROSSMAYERA U OSIJEKU, FAKULTET ZA ODGOJNE I OBRAZOVNE ZNANOSTI

**NADLEŽNO MINISTARSTVO:** MINISTARSTVO ZNANOSTI, OBRAZOVANJA I MLADIH

**OIB:** 28082679513

**RAZINA:** 11

**ŠIFRA DJELATNOSTI:** 8542

**RKP:** 22486

**OBRAZLOŽENJA POSEBNOG DIJELA IZVJEŠTAJA O IZVRŠENJU FINANCIJSKOG PLANA ZA 2024. GODINU**

1. **UVOD**

Fakultet za odgojne i obrazovne znanosti znanstveno-nastavna je sastavnica Sveučilišta Josipa Jurja Strossmayera u Osijeku koja svojom misijom daje doprinos društvu unaprjeđivanjem obrazovanja i odgoja obrazujući studente na prijediplomskim, diplomskim i poslijediplomskim studijima te provođenjem znanstvenih istraživanja u različitim znanstvenim i umjetničkim područjima i poljima. Godišnji izvještaj o izvršenju financijskog plana Fakulteta za odgojne i obrazovne znanosti za 2024. godinu izrađuje se sukladno Zakonu o proračunu (Narodne novine, br. 144/2021) i Pravilniku o polugodišnjem i godišnjem izvještaju o izvršenju proračuna i financijskog plana (Narodne novine, br. 85/2023).

1. **SAŽETAK DJELOKRUGA RADA**

Djelokrug rada Fakulteta za odgojne i obrazovne znanosti visoko je obrazovanje koje se provodi ustrojavanjem i izvođenjem sveučilišnih studijskih programa iz područja primarnog odgoja i obrazovanja, ranog i predškolskog odgoja i obrazovanja, edukacijske rehabilitacije te programa cjeloživotnog obrazovanja. Fakultet donosi strateške odluke potrebne za razvoj akademskih pitanja, profiliranje znanstvenih i umjetničkih istraživanja, provodi i razvija financijsku i investicijsku politiku, osigurava zakonodavnu potporu te razvoj kadrova i istraživačke infrastrukture. Fakultet provodi prijediplomsko, diplomsko i poslijediplomsko specijalističko i sveučilišno obrazovanje utemeljeno na znanstvenim, razvojnim i umjetničkim istraživanjima znanosti radi stvaranja novih znanja i ideja te poticanja kritičkog promišljanja i kreativnosti. Fakultet osigurava mobilnost studenata i nastavnika, racionalno korištenje ljudskih i materijalnih potencijala, razvoj novih interdisciplinarnih studijskih programa te nadzor i stalni rast kvalitete, konkurentnosti i međunarodne kompetitivnosti nastavnog, znanstvenog, umjetničkog i stručnog rada. Fakultet razvija izdavačku, bibliotečnu i informatičku djelatnost za potrebe nastave i stručnog rada.

**A621003 Redovna djelatnost Sveučilišta u Osijeku**

Ova aktivnost sastoji se od sljedećih rashoda:

1. Rashodi za plaće (plaće za redovan radi i doprinosi za obvezno zdravstveno osiguranje)
2. Ostali rashodi za zaposlene (materijalna prava zaposlenika)
3. Naknada za prijevoz na posao i s posla
4. Sistematski pregledi zaposlenika
5. Novčana naknada poslodavca zbog nezapošljavanja osoba s invaliditetom

|  |  |  |  |
| --- | --- | --- | --- |
| **Aktivnost** | **Izvorni plan ili rebalans 2024.** | **Ostvarenje/Izvršenje 1.-12.2024.** | **Indeks** |
| A621003Redovna djelatnost Sveučilišta u Osijeku | 3.349.633,00 | 3.607.176,57 | 107,69 |

Redovna djelatnost Sveučilišta u Osijeku (aktivnost u proračunu A621003) sastavni je dio financijskog plana, provodi se svake godine i pozicija je na kojoj se planira i ostvaruje najveći iznos rashoda. Rashodi su izvršeni za 7,69 % više od planiranih. Razlog povećanja izvršenja u odnosu na izvorni plan rezultat je povećanja plaća za zaposlene koje su tijekom 2024. godine povećane sukladno novim propisima koji reguliraju plaće u javnim službama. Izmjene i dopune financijskog plan za 2024. godinu rađene su u skladu s prethodno dostavljenim limitima. Za izvršene rashode na ovoj aktivnosti ostvareni su prihodi u izvještajnom razdoblju u istom iznosu.

**A622122 Programsko financiranje javnih visokih učilišta**

Cilj ove aktivnosti je ostvarenje razvojnih pomaka u nastavnoj i znanstvenoj djelatnosti, unapređivanje postojećih studijskih programa te izvođenje novih studijskih programa čija je izrada u tijeku te postizanje utvrđenih institucijskih ciljeva, a sve u skladu s realizacijom utvrđenih ciljeva programskog financiranja:

* Relevantnost u odnosu na sadašnje i buduće potrebe tržišta rada te razvoja gospodarstva i društva, učinkovitost i internacionalizacija visokog obrazovanja
* Izvrsnost znanstvenog i umjetničkog rada
* Znanost, umjetnost i visoko obrazovanje kao pokretači promjena u društvu i gospodarstvu.

|  |  |  |  |
| --- | --- | --- | --- |
| **Aktivnost** | **Izvorni plan ili rebalans 2024.** | **Ostvarenje/Izvršenje 1.-12.2024.** | **Indeks** |
| A622122Programsko financiranje javnih visokih učilišta | 179.676,00 | 255.561,84 | 142,23 |

Izmjene i dopune financijskog plana za 2024. godinu rađene su sukladno dostavljenim limitima. Budući da su sredstva za ovu aktivnost doznačena u većem iznosu od prethodno dostavljenih limita na temelju kojih je trebalo izraditi izmjene i dopune financijskog plana za 2024. godinu izvršenje financijskog plana na godišnjoj razini ostvareno je za 42,23 % više u odnosu na planirane iznose. Za izvršeni rashode na ovoj aktivnosti ostvareni su prihodi u izvještajnom razdoblju u istom iznosu.

**A621038 Programi vježbaonica visokih učilišta**

Program vježbaonica visokih učilišta (aktivnost u proračunu A621038) sastavni je dio financijskog plana i provodi se svake godine. Za proračunsku 2024. godinu planirano je ukupno za ovu aktivnost 4.753,00 eura jer se očekuje povećanje opsega rada u vježbaonicama sukladno ciljevima povećanja udjela rada u vježbaonicama i stručne prakse u nastavnim programima radi kvalitetnije pripreme za tržište rada. Planirani iznos ove aktivnosti u potpunosti je izvršen.

|  |  |  |  |
| --- | --- | --- | --- |
| **Aktivnost** | **Izvorni plan ili rebalans 2024.** | **Ostvarenje/Izvršenje 1.-12.2024.** | **Indeks** |
| A621038Programi vježbaonica visokih učilišta | 3.749,00 | 8.293,42 | 221,22 |

Izmjene i dopune financijskog plana za 2024. godinu rađene su sukladno dostavljenim limitima. Budući da su sredstva za ovu aktivnost doznačena u većem iznosu od prethodno dostavljenih limita na temelju kojih je trebalo izraditi izmjene i dopune financijskog plana za 2024. godinu izvršenje financijskog plana na godišnjoj razini ostvareno je za 121,22 % više u odnosu na planirane iznose. Za izvršeni rashode na ovoj aktivnosti ostvareni su prihodi u izvještajnom razdoblju u istom iznosu.

**A621183 Stipendije i školarine za doktorski studij**

Za proračunsku 2024. godinu planirano je ukupno za ovu aktivnost 411,00 eura. Navedena aktivnost rezultat je ostvarivanja prava zaposlenika temeljem kolektivnoga ugovora za znanost i visoko obrazovanje za troškove povezane s izradom, tiskom i opremom doktorskog rada. Izvršenje financijskog plana ostvareno je sukladno planiranom iznosu za ovu aktivnost.

|  |  |  |  |
| --- | --- | --- | --- |
| **Aktivnost** | **Izvorni plan ili rebalans 2024.** | **Ostvarenje/Izvršenje 1.-12.2024.** | **Indeks** |
| A621183Stipendije i školarine za doktorski studij | 411,00 | 411,03 | 100,01 |

**A621181 Pravomoćne sudske presude**

U 2024. godini izvršen je obračun i isplata za ukupno 1 pravomoćnu sudsku presudu. Ova aktivnost u proračunu rezultat je tužbi zaposlenika za isplatu razlike bruto plaće na temelju propisa koji uređuju prava iz radnog odnosa zaposlenika. Za proračunsku 2024. godinu planirano je ukupno za ovu aktivnost 3.108,00 eura. Izvršenje financijskog plana ostvareno je u visini planiranih iznosa.

|  |  |  |  |
| --- | --- | --- | --- |
| **Aktivnost** | **Izvorni plan ili rebalans 2024.** | **Ostvarenje/Izvršenje 1.-12.2024.** | **Indeks** |
| A621181Pravomoćne sudske presude | 3.108,00 | 3.108,70 | 100,02 |

**A679090 Redovna djelatnost Sveučilišta u Osijeku (iz evidencijskih prihoda)**

|  |  |  |  |
| --- | --- | --- | --- |
| **Aktivnost** | **Izvorni plan ili rebalans 2024.** | **Ostvarenje/Izvršenje 1.-12.2024.** | **Indeks** |
| A679090Redovna djelatnost Sveučilišta u Osijeku (iz evidencijskih prihoda) | 859.521,00 | 752.740,91 | 87,58 |

Ova aktivnost sastoji se od rashoda za sljedeće izvore:

**Izvora 31** Vlastiti prihodi – rashodi iz izvora 31 realizirani su za 50,48 % manje od planiranih. Ovi rashodi ovise o dinamici naplate i realizacije programa cjeloživotnog obrazovanja koji se provode na Fakultetu.

**Izvora 43** Ostali Prihodi za posebne namjene – rashodi iz izvora 43 realizirani su u nešto većem iznosu od planiranih, indeks izvršenja 102,54 % što je rezultiralo uravnoteženju izvršenja i financijskog plana za 2024. godinu za ovu aktivnost

**Izvora 52** - Ostale pomoći – rashodi izvora 52 izvršeni su u manjem iznosu od planiranih, indeks 83,33 %. Pokriće ovih rashoda osigurano je na temelju prijenosa sredstava proračunskih korisnika istog proračuna i pomoći proračunskim korisnicima iz proračuna koji im nije nadležan. Iz ovoga izvora financirani su materijalni rashodi i rashodi za zaposlene. Navedeni rashodi najvećim dijelom se odnose na financiranje izvanrednog prijediplomskog studija ranog i predškolskog odgoja i obrazovanja u Slatini. Također, na ovoj poziciji ostvareni su rashodi financirani na temelju prijenosa sredstava iz proračuna jedinica lokalne uprave i samouprave za projekte i aktivnosti koje su realizirane tijekom 2024. godine.

**Izvora 61** – Donacije rashodi – pokriće rashoda na ovoj poziciji osigurano je ostvarenjem izvršenja prihoda na istoj poziciji. Na ovoj poziciji financiraju se materijalni rashodi koji se odnose na izdavanje knjiga i organizaciju skupova. Iznos na ovoj poziciji nije značajan, a ostvaren je od donacija fizičkih osoba, neprofitnih organizacija i trgovačkih društava.

**A679071 EU projekti Sveučilišta u Osijeku (iz evidencijskih prihoda)**

Rashode ove aktivnosti čine rashodi za stručno usavršavanje zaposlenika. Rashodi projekta izvršeni su sukladno primljenom prijenosu sredstvava Sveučilišta Josipa Jurja Strossmayera, odnosno prijavama na program mobilnosti, a temeljem Ugovora o međufakultetskoj suradnji Agencije za znanost i visoko obrazovanje i Erasmus+ program mobilnosti.

|  |  |  |  |
| --- | --- | --- | --- |
| **Aktivnost** | **Izvorni plan ili rebalans 2024.** | **Ostvarenje/Izvršenje 1.-12.2024.** | **Indeks** |
| A679071EU projekti Sveučilišta u Osijeku (iz evidencijskih prihoda) | 14.224,00 | 19,342,00 | 135,98 |

**DEKANICA**

prof. dr. sc. Emina Berbić Kolar